
ประกาศองค์การบริหารส่วนตำบลฉลุง
เรื่อง   ประกาศใช้ข้อบัญญัติองค์การบริหารส่วนตำบลฉลุง เรื่อง การควบคุมการเลี้ยงหรือปล่อยสุนัข
และแมว  พ.ศ. ๒๕๖๓

	


                       ด้วยองค์การบริหารส่วนตำบลฉลุง  ได้จัดทำข้อบัญญัติองค์การบริหารส่วนตำบลฉลุง     เรื่อง การควบคุมการเลี้ยงหรือปล่อยสุนัขและแมว พ.ศ. ๒๕๖๓  ซึ่งสภาองค์การบริหารส่วนตำบลฉลุง ได้มีมติเห็นชอบร่างข้อบัญญัติองค์การบริหารส่วนตำบลฉลุง  ในการประชุมสภาสมัยวิสามัญ สมัยที่ ๑                   ครั้งที่ ๑/๒๕๖๓  ประจำปี พ.ศ. ๒๕๖๓  เมื่อวันที่ ๒๑ กรกฎาคม ๒๕๖๓ และนายอำเภอเมืองสตูลได้ลงนามเห็นชอบ เมื่อวันที่ ๒๗  สิงหาคม ๒๕๖๓
                        อาศัยอำนาจตามความใน มาตรา  ๗๑  แห่งพระราชบัญญัติสภาตำบลและองค์การบริหารส่วนตำบล  พ.ศ.  ๒๕๓๗  ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล      (ฉบับที่ ๕) พ.ศ. ๒๕๔๖  นายกองค์การบริหารส่วนตำบลฉลุง  จึงประกาศใช้ข้อบัญญัติองค์การบริหารส่วนตำบลฉลุง เรื่อง การควบคุมการเลี้ยงหรือปล่อยสุนัขและแมว พ.ศ. ๒๕๖๓  โดยให้ใช้บังคับในเขตองค์การบริหารสวนตําบลฉลุง ตั้งแตวันถัดจากวันประกาศในราชกิจจานุเบกษาเปนตนไป
                        จึงประกาศให้ทราบโดยทั่วกัน

ประกาศ   ณ   วันที่  ๒  กันยายน  พ.ศ. ๒๕๖๓


                                                          ชนะ ยากะจิ
  (นายชนะ   ยากะจิ)
นายกองค์การบริหารส่วนตำบลฉลุง

ข้อบัญญัติองค์การบริหารส่วนตำบลฉลุง

เรื่อง

การควบคุมการเลี้ยงหรือปล่อยสุนัขและแมว พ.ศ. ๒๕๖๓



ของ



องค์การบริหารส่วนตำบลฉลุง

อำเภอเมืองสตูล  จังหวัดสตูล





บันทึกหลักการและเหตุผล
ประกอบร่างข้อบัญญัติองค์การบริหารส่วนตำบลฉลุง
เรื่อง การควบคุมการเลี้ยงหรือปล่อยสุนัขและแมว
พ.ศ. ๒๕๖๓
		

หลักการ
ให้มีข้อบัญญัติว่าด้วยการควบคุมการเลี้ยงหรือปล่อยสุนัขและแมว

เหตุผล
		การควบคุมการเลี้ยงหรือปล่อยสุนัขและแมวให้เหมาะสมกับสภาพการของพื้นที่ในชุมชน   จะสามารถป้องกันไม่ให้เกิดปัญหาเหตุเดือดร้อนรำคาญจากสุนัขและแมวเพื่อประโยชน์ในการรักษา สภาวะความเป็นอยู่ที่เหมาะสมกับการดำรงชีพของประชาชน และสามารถป้องกันอันตรายจากโรคพิษสุนัขบ้า หรือโรคระบาดที่เกิดจากสุนัขและแมว สมควรกำหนดเขตควบคุมการเลี้ยงหรือปล่อยสุนัขและแมว จึงตราข้อบัญญัตินี้

















ข้อบัญญัติองค์การบริหารส่วนตำบลฉลุง
เรื่อง การควบคุมการเลี้ยงหรือปล่อยสุนัขและแมว
พ.ศ. ๒๕๖๓
		
		โดยที่เป็นการสมควรให้มีข้อบัญญัติว่าด้วยควบคุมการเลี้ยงหรือปล่อยสุนัขและแมว
		อาศัยอำนาจตามความในมาตรา 71 วรรคหนึ่ง แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งแก้ไขเพิ่มเติม โดยพระราชบัญญัติสภาตำบลและองค์การบริหารส่วนตำบล (ฉบับที่ 5) พ.ศ. 2546 ประกอบมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลฉลุง โดยความเห็นชอบของสภาองค์การบริหารส่วนตำบลฉลุง และนายอำเภอเมืองสตูล จึงตราข้อบัญญัติไว้ ดังต่อไปนี้
		ข้อ ๑ ข้อบัญญัตินี้เรียกว่า “ข้อบัญญัติองค์การบริหารส่วนตำบลฉลุง เรื่อง การควบคุมการเลี้ยงหรือปล่อยสุนัขและแมว พ.ศ. ๒๕๖๓”
		ข้อ ๒ ขอบัญญัตินี้ใหใชบังคับในเขตองคการบริหารสวนตําบลฉลุง ตั้งแตวันถัดจากวันประกาศในราชกิจจานุเบกษาเปนตนไป
 		ข้อ 3 บรรดาข้อบัญญัติ กฎ ระเบียบ ข้อบังคับ ประกาศ หรือคำสั่งอื่นใดในส่วนที่ได้ตราไว้แล้วซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน
		ข้อ 4 ในข้อบัญญัตินี้
		“การเลี้ยงสุนัขและแมว” หมายความว่า กรรมวิธีหรือวิธีการที่จะดูแลสุนัข และแมว                     ให้เจริญเติบโตและมีชีวิตอยู่ได้ในสถานที่เลี้ยงสัตว์  
		“การปล่อยสุนัขและแมว” หมายความว่า การเลี้ยงสุนัขและแมวในลักษณะที่มีการปล่อย    ให้อยู่นอกสถานที่เลี้ยงสัตว์ รวมทั้งการสละการครอบครองสุนัขและแมว
		“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่น                    ที่ใช้ในการควบคุมสัตว์ที่เลี้ยง ทั้งนี้ให้หมายความรวมถึงแนวอาณาเขตที่ดินซึ่งใช้ประกอบการเลี้ยงสัตว์ที่มีพื้นที่ติดกันเป็นพื้นที่เดียว
		“เจ้าของสุนัขและแมว” หมายความว่า เจ้าของกรรมสิทธิ์ ผู้ครอบครองสุนัขและแมว
ทั้งนี้ให้หมายความรวมถึงผู้เลี้ยง ผู้ให้ที่อยู่อาศัยและผู้ควบคุมสุนัขและแมวด้วย
		“ราชการส่วนท้องถิ่น” หมายความว่า องค์การบริหารส่วนตำบลฉลุง
		“เจ้าพนักงานท้องถิ่น” หมายความว่า นายกองค์การบริหารส่วนตำบลฉลุง 
		ข้อ ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสุนัขและแมว ให้พื้นที่ในเขตขององค์การบริหารส่วนตำบลฉลุง ดังต่อไปนี้ เป็นเขตควบคุมการเลี้ยงหรือปล่อยสุนัขและแมวโดยเด็ดขาด




(๑) สถานที่ราชการในการดูแลของราชการส่วนท้องถิ่น เช่น ที่ทำการองค์การบริหารส่วนตำบลฉลุง ศูนย์พัฒนาเด็กเล็ก เป็นต้น
(๒) สถานที่ราชการหรือหน่วยงานราชการอื่นในเขตราชการส่วนท้องถิ่น เช่น โรงเรียน สถานศึกษาของเอกชน โรงพยาบาลส่งเสริมสุขภาพตำบล เป็นต้น
(๓) ถนนสาธารณะในเขตราชการส่วนท้องถิ่น
(๔) ที่สาธารณะ เช่น มัสยิด สุเหร่า ป่าช้า กุโบร์ สุสาน เป็นต้น 
		ข้อ 6 การเลี้ยงหรือปล่อยสุนัขและแมวต้องดำเนินการ ดังนี้
			6.1 การขึ้นทะเบียนสุนัขและแมว
				(1) ให้เจ้าของสุนัขและแมวดำเนินการขึ้นทะเบียนสุนัขและแมวทุกตัว                  ที่อยู่ในครอบครองต่อกองสาธารณสุขและสิ่งแวดล้อม องค์การบริหารส่วนตำบลฉลุง และรับบัตรประจำตัวสุนัขและแมวหรือสัญลักษณ์หรือวิธีการกำหนดระบุตัวตนของสุนัขและแมวอื่นใด ตามแบบที่องค์การบริหารส่วนตำบลฉลุงกำหนด
				(2) หากเจ้าของสุนัขและแมวต้องการมอบสุนัขและแมว หรือเปลี่ยนแปลง
ความเป็นเจ้าของให้แก่บุคคลอื่น ต้องแจ้งต่อกองสาธารณสุขและสิ่งแวดล้อม องค์การบริหารส่วนตำบลฉลุง ภายใน ๓๐ วัน นับแต่วันที่มอบสุนัขและแมวหรือมีการเปลี่ยนแปลงความเป็นเจ้าของ เพื่อดำเนินการแก้ไขบัตรประจำตัวสุนัขและแมว หรือสัญลักษณ์ หรือวิธีการกำหนดระบุตัวตนของสุนัขและแมวอื่นใด
				(3) ในกรณีที่มีสุนัขและแมวเกิดใหม่ ให้เจ้าของสุนัขและแมวดำเนินการขึ้นทะเบียนภายใน ๑๒๐ วัน และต้องจัดการให้สุนัขและแมวนั้นได้รับการฉีดวัคซีนโรคพิษสุนัขบ้า 
				(4) กรณีที่เจ้าของนำสุนัขและแมวที่อยู่ในครอบครองย้ายออกนอกเขตองค์การบริหารส่วนตำบลฉลุง โดยถาวร หรือสุนัขและแมวที่อยู่ในครอบครองตาย หรือสุนัขและแมวหาย เจ้าของสุนัขและแมว ต้องดำเนินการแจ้งให้กองสาธารณสุขและสิ่งแวดล้อม องค์การบริหารส่วนตำบลฉลุง ทราบภายใน ๓๐ วัน นับแต่มีการย้ายสุนัขและแมวออกนอกเขตองค์การบริหารส่วนตำบลโดยถาวร หรือวันที่สุนัขและแมวตาย หรือวันที่สุนัขและแมวหาย
			6.๒ การป้องกันและควบคุมโรคพิษสุนัขบ้า
				(๑) เจ้าของสุนัขและแมว ต้องจัดการให้สุนัขและแมวทุกตัวได้รับการ                     ฉีดวัคซีนจากสัตวแพทย์ หรือผู้ได้รับมอบหมายเป็นหนังสือจากสัตวแพทย์ หรือผู้ประกอบการบำบัดโรคสัตว์ โดยการฉีดวัคซีนครั้งแรกต้องดำเนินการเมื่อสุนัขและแมวนั้นมีอายุตั้งแต่สองเดือนขึ้นไปแต่ไม่เกินสี่เดือน                    และต้องจัดการให้ได้รับการฉีดวัคซีนครั้งต่อไป ตามระยะเวลาที่กำหนดในใบรับรองการฉีดวัคซีน
				(๒) หากเจ้าของสุนัขและแมวพบเห็นอาการ หรือสงสัยว่าสุนัขและแมว                 ในครอบครองมีอาการของโรคพิษสุนัขบ้าให้กักสุนัขและแมวไว้ และแจ้งต่อกองสาธารณสุขและสิ่งแวดล้อมองค์การบริหารส่วนตำบลฉลุงภายในยี่สิบสี่ชั่วโมง เพื่อประโยชน์ในการควบคุมโรค 
				(๓) ในกรณีที่เกิดการระบาดของโรคพิษสุนัขบ้าในพื้นที่ตามประกาศเขตกำหนดโรคระบาดชั่วคราว ให้เจ้าของสุนัขและแมวทำการควบคุมสุนัขและแมวไว้ ณ สถานที่เลี้ยงสัตว์ จนกว่าจะสิ้นระยะเวลาตามประกาศ



			6.๓ การควบคุมด้านสุขลักษณะ  
				(1) เจ้าของสุนัขและแมวต้องจัดสถานที่เลี้ยงสุนัขและแมวให้เหมาะสมและดูแลสถานที่เลี้ยงให้สะอาดถูกสุขลักษณะอยู่เสมอ
				(2) เจ้าของสุนัขและแมวต้องควบคุมดูแลสุนัขและแมว มิให้ก่อเหตุเดือดร้อนรำคาญหรือเป็นอันตรายต่อผู้อยู่อาศัยใกล้เคียง
			6.๔ การควบคุมเมื่อนำสุนัขและแมวออกนอกสถานที่เลี้ยงสัตว์  
				(1) เพื่อประโยชน์ในการตรวจสอบของเจ้าพนักงานตามกฎหมายว่าด้วยการสาธารณสุข ให้เจ้าของสุนัข และแมวพกบัตร หรือติดเครื่องหมายประจำตัวสุนัขและแมว และต้องมีการควบคุมดูแลมิให้ก่อเหตุเดือดร้อนรำคาญหรือเป็นอันตรายต่อบุคคลอื่น
				(2) เจ้าของสุนัขและแมวต้องจัดการมูลสัตว์หรือของเสียอันเกิดจากสุนัข และแมว ในสถานที่หรือทางสาธารณะหรือสถานที่อื่นใดให้ถูกสุขลักษณะโดยทันที
		ข้อ 7 ผู้ใดฝ่าฝืนคำสั่งของเจาพนักงานหรือไมปฏิบัติตามข้อบัญญัตินี้ต้องระวางโทษตามที่กำหนดไวในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม	

